cyanic-selkie/wikianc huggingface dataset:
భారతదేశంలోని ఏడు అద్భుతాలు
కోణార్క్
. నల్ల గ్రానైట్‌తో నిర్మించబడిన కోణార్క్ సూర్య దేవాలయం (నల్ల గోపురంగా కూడా ప్రసిద్ధి) ను తూర్పు గంగా రాజవంశంకు చెందిన మొదటి నరసింహదేవ (సా.శ. 1236 -సా.శ. 1264) నిర్మించాడు. ఈ ఆలయం యునెస్కో ప్రపంచ వారసత్వ ప్రదేశంగా రక్షింపబడుతోంది. 13వ శతాబ్దంలో నిర్మించబడిన ఈ ఆలయం, 24 చక్రాలు (ఒక్కోటి 3.3 మీటర్ల వ్యాసంతో) కలిగిన ఒక భారీ రథాన్ని ఏడు అశ్వాలు లాగుతున్నట్టుగా నిర్మించారు, ఆకాశం వెంబడి సంచరించేందుకు సూర్యభగవానుడైన సూర్యుడు ఈ రథంపై కొలువుదీరి ఉంటాడు.మత సంబంధిత (బ్రాహ్మణులకు చెందిన) వాస్తుశాస్త్రానికి ఈ ఆలయం ఒక అద్భుత స్మారక చిహ్నం. కుపోలా (గాలి లోనికి ప్రవేశించేందుకు వీలుగా పైకప్పులో ఏర్పాటు చేసే ప్రత్యేక నిర్మాణాలు) ల ద్వారా ప్రత్యేక లక్షణ వక్రరేఖల స్థూపాలతో నిర్మితమైన ఈ సూర్య దేవాలయం భారతదేశ దేవాలయాల యొక్క కళింగ పాఠశాలకు చెందడంతో పాటు సూర్యునికి సమర్పించబడిన ఈ ఆలయం అందుకు ప్రతీకగా తూర్పు-పడమర దిశగా నిర్మితమైంది, ప్రతిరోజూ సూర్యోదయ కిరణాలు ఈ ఆలయం ముఖద్వారాన్ని తాకుతుంటాయి. ఈ దేవాలయ నిర్మాణానికి సంబంధించిన ప్రణాళిక నాట్‌మందిర్ (వెలుపలి వైపు సముదాయం), జగ్‌మోహన్ (కేంద్ర సముదాయం), గర్భగృహ (సూర్యదేవుని నివాసమైన ప్రధాన సముదాయం) అనే మూడు ఖండాలుగా చిత్రించబడింది. దేవాలయంలోని ప్రధాన మందిరం (69.8 మీ. ఎత్తు) విశాలమైన బహిర్గత ప్రదర్శనకు వీలు కల్పించే ప్రేక్షక సభా మందిరం (39.5 మీ. ఎత్తు) తో కలిపి నిర్మితమైంది. ప్రధాన మందిరంలో ప్రతిష్ఠించబడిన మూల దైవ విగ్రహం కూలిపోయింది. ప్రేక్షక మందిరం ఇప్పటికీ ఉనికిలోనే ఉన్నప్పటికీ, నృత్య మందిరం (నాట్య మందిరం), భోజన మందిరాల (భోగ-మండపం) కు చెందిన చిన్నపాటి భాగాలు మాత్రమే కాల ప్రభావాన్ని తట్టుకుని నిలిచాయి. దేవాలయానికి సంబంధించిన ప్రాంగణ.
దేవాలయ ప్రధాన ద్వారం వద్ద ఉండే రెండు సింహాపు విగ్రహాలు యుద్ధ ఏనుగును తొక్కివేస్తున్నట్టుగా దర్శనమిస్తాయి. పైనుంచి చూసినప్పుడు ప్రతి ఏనుగు మానవ శరీరం మాదిరిగా కనిపిస్తుంది. ప్రధాన ద్వారం వద్ద, ఒక నట మందిరం లేదా నృత్య మందిరం కూడా కనిపిస్తుంది, సూర్యభగవానుడికి వందనం సమర్పించేందుకు దేవాలయ నృత్యకారులు ఈ మండపాన్ని ఉపయోగిస్తారు. దేవాలయం మొత్తం మీద వివిధ రకాల పుష్ప సంబంధిత, రేఖాగణిత నమూనాలు దర్శనమిస్తాయి. శృంగారాన్ని ఆస్వాదించే రూపంలో మనుష్యులు, దేవతలు, పాక్షిక దైవత్యం కలిగిన రూపాలు సైతం దేవాలయంలో కనిపిస్తాయి. ఈ రకమైన రూపాలు జంటలుగా శృంగార కార్యాన్ని తలపించేలా కనిపించడంతో పాటు కామ సూత్ర నుంచి దిగివచ్చినట్టుగా దర్శనమిస్తాయి.
నలంద
భారతదేశంలోని రాష్ట్రమైన బీహార్‌లో కొలువై ఉన్న నలంద సా.శ. 427 నుంచి సా.శ. 1197 వరకు పాక్షికంగా పాల సామ్రాజ్యం ఆధిపత్యం కింద అభ్యసనకు సంబంధించిన బౌద్ధ కేంద్రంగా విలసిల్లింది. . "లిపి రూప చరిత్రలో పేర్కొనబడిన మొట్టమొదటి గొప్ప విశ్వవిద్యాలయాల్లో ఒకటి"గా ఇది పిలవబడుతోంది. . చారిత్రక అధ్యయనాల ప్రకారం, సా.శ. 450లో ప్రారంభమైన నలంద విశ్వవిద్యాలయానికి గుప్త చక్రవర్తులు, ప్రత్యేకించి కుమారగుప్తుడు పోషకులుగా ఉండేవారు. . నలంద, ప్రపంచంలోనే మొట్టమొదటి రెసిడెన్సిషల్ విశ్వవిద్యాలయంగా భావించబడుతోంది, విద్యార్థుల కోసం ఇక్కడ సత్రాలున్నాయి, ఇవి 10,000కు పైగా విద్యార్థులకు, 2,000కు పైగా అధ్యాపకులకు వసతి సౌకర్యాన్ని కల్పించగలవు. ఒక అత్యుత్తమ గోడ, ఒక ద్వారంతో ఉండే ఈ విశ్వవిద్యాలయం వాస్తుకళకు సంబంధించి ఒక మచ్చుతునకగా భావించబడుతోంది. నలందలో అనేక ఇతర ధ్యాన మందిరాలు, తరగతి గదులతో పాటు ఎనిమిది ప్రత్యేకమైన ప్రాంగణాలు, పది దేవాలయాలు ఉండేవి. ప్రాంగణం లోపల చెరువులు, ఉద్యానవనాలు ఉండేవి. తొమ్మిది అంతస్తుల భవంతిలో ఉండే ఇక్కడి గ్రంథాలయంలో క్షణ్ణంగా పరిశీలించబడిన గ్రంథాల ప్రతులు ఉండేవి. నలంద విశ్వవిద్యాలయంలో బోధించబడే పాఠ్యాంశాలు అభ్యసనకు సంబంధించిన ప్రతి రంగానికి విస్తరించడంతో పాటు కొరియా, జపాన్, చైనా, టిబెట్, ఇండోనేషియా, పర్షియా, టర్కీలకు చెందిన విద్యార్థులు, నిపుణులను ఆకర్షించింది. టాంగ్ రాజవంశం చైనీస్ యాత్రికుడు జువాన్‌జాంగ్ 7వ శతాబ్దంలో ఈ విశ్వవిద్యాలయానికి సంబంధించిన వివరణాత్మక ఖాతాలను అందించారు.
ఇతర లింకులు
వర్గం:సాంస్కృతిక జాబితాలు వర్గం:భారతదేశంలోని పర్యాటక ఆకర్షిత ప్రాంతాల జాబితాలు వర్గం:ఈ వారం వ్యాసాలు
పోతుకూచి సాంబశివరావు
పోతుకూచి సాంబశివరావు కవి, రచయిత, న్యాయవాది.
జననం
ఈయన తూర్పుగోదావరి జిల్లా, ఆలమూరు గ్రామంలో పోతుకూచి నరసింహమూర్తి, సూరమ్మ దంపతులకు 1927, జనవరి 27 వ తేదీన జన్మించాడు. ప్రాథమిక విద్య కోటిపల్లి, ఆలమూరు గ్రామాలలో, ఉన్నత పాఠశాల విద్య రామచంద్రపురంలో, కళాశాల విద్య కాకినాడలో చదివాడు. హైదరాబాదులో ఎల్.ఎల్.బి. చదివి న్యాయవాదిగా వృత్తిని కొనసాగించాడు. ఇతడు అవివాహితుడు.
నవలారచయితగా
ఇతడు ఐదు నవలలు వ్రాశాడు. అన్వేషణ నవలకు మద్రాసు తెలుగు భాషాసమితి నిర్వహించిన పోటీలో ప్రథమ బహుమతి వచ్చింది. ఆధునికాంధ్రుల సాంఘిక జీవితాన్ని ఈ నవల చక్కగా చిత్రించింది. దీనిని మద్రాసు విశ్వవిద్యాలయం బి.ఎ.లో ఉపవాచకంగా నిర్ణయించింది. ఉదయకిరణాలు నవల 1956లో ఆంధ్ర సచిత్రవార పత్రిక నడిపిన పోటీలో ప్రథమ బహుమతి గెలుచుకుంది. ఈ నవల 1967లో రష్యన్ భాషలోకి అనువదించబడింది. ఏడురోజుల మజిలీ శృంగార రసప్రధానమైన నవల. చలమయ్య షష్టిపూర్తి, నీరజ ఇతని తక్కిన నవలలు.
కవిగా
పద్యకవిగా, వచనకవిగా, గేయకవిగా ప్రసిద్ధుడైనాడు. మొదటి పద్య రచన జనుషాంధుడు కాలేజీ పోటీలలో బహుమతి గెలుచుకొంది. రాసి-సిరా, అనురాగం - అను - రాగం, సామ్బశివానందలహరి, పోతుకూచీయం, శిఖరాలు, అగ్నినాదాలు, చైతన్యకిరణాలు మొదలైన కవితా సంపుటాలు పదికి పైగా వెలువరించాడు. అనేక కవితా సంకలానాల్లో, కవి సమ్మేళనాల్లో ఆయన పాల్గొన్నాడు. అనేక పత్రికల్లో ఇతని కవితలు వెలువడ్డాయి. ఇతర భాషా సాహిత్య కవితలను తెలుగులోనికి అనువాదం చేశాడు. చుక్కలు అన్న నూతన లఘు కవితా ప్రక్రియను ప్రారంభించిన ఘనత ఇతనికి దక్కుతుంది.
అనువాదకుడిగా
ఆలిండియా రేడియో నిర్వహించిన జాతీయ కవి సమ్మేళనం, గణతంత్ర దినోత్సవం సందర్భంగా ఏర్పాటైన కవి సమ్మేళనాలలోని ఆంగ్ల కవితలు, కొంకణి, కన్నడ, ఒరియా, మరాఠి, హిందీ, నేపాలీ కవితలు అనేకం ఇతడు తెలుగులోకి అనువదించాడు. కేంద్ర ప్రభుత్వం ఏర్పాటుచేసిన ఆలిండియా అనువాదకుల వర్క్‌షాప్‌లో ప్రముఖ పాత్ర వహించాడు. దక్షిణభారత భాషలకు సంబంధించి సాహిత్య అకాడమీ నిర్వహించిన అనువాదకుల వర్క్‌షాప్‌లలో కూడా పోతుకూచి ప్రముఖంగా నిలిచాడు. అమెరికా రీజనల్‌ ఆఫీస్‌ (మద్రాస్‌) వారికి సంబంధించిన 'వాట్‌ డూ యు నో అబౌట్‌ లేబర్‌' అన్న పుస్తకాన్ని తెలుగులోనికి అనువాదం చేశాడు. నేషనల్‌ బుక్‌ట్రస్ట్‌వారి ఆంగ్ల బాలసాహిత్యాన్ని ఎక్కువ శాతం మేరకు ఆంధ్రీకరించిన ఘనత ఇతడిదే. కన్నడ రచయిత సి.కె.నాగరాజారావు రాసిన ప్రముఖ కన్నడ నాటకం 'సంకోలు బసవన్న' కూడా ఆంధ్రీకరించాడు. హిందీ భాషలోభీమసేన్‌ నిర్మల్‌ వ్రాసిన 'హిందీకి- అచ్చీ- కహా నియా'కు అనువాదం వెలువరించాడు. వచన కవితా రీతులను అనువాదాలతో సహా 1977లో ప్రచురించాడు.
కార్యకర్తగా, నిర్వాహకుడిగా
పోతుకూచి సాంబశివరావు హైదరాబాదులో సాహిత్య సంస్థా నిర్మాణదక్షుడిగా పేరుపొందినవాడు. నవ్యసాహితీసమితి, ఆంధ్ర విశ్వసాహితి అనే సంస్థలను నెలకొలిపాడు. అఖిలభారత తెలుగు రచయితల మహాసభలను తొలిసారిగా 1960లో హైదరాబాదులోను, 1963లో రాజమండ్రిలోను, 1967లో తిరుపతిలో, 1969,1971లలో మళ్లీ హైదరాబాదులోను ఘనంగా నిర్వహించాడు. 1965లో ఆంధ్ర నాటక కళాపరిషత్తు ఉత్సవాలు హైదరాబాదులో నిర్వహించాడు. శ్రీ కృష్ణ దేవరాయాంధ్ర భాషా నిలయంకు కార్యదర్శిగా పనిచేసి ఆసంస్థ వజ్రోత్సవాలు విజయవంతంగా నడిపాడు. మొదటి ప్రపంచ తెలుగు మహాసభల నిర్వాహకులలో ఒకడిగా ఉన్నాడు. ఇతనికి ఇతర సాహిత్య సంస్థలతో సంబంధాలు ఉన్నాయి. ఆంధ్రప్రదేశ్ సాహిత్య అకాడెమీ సభ్యుడిగా, ఆంధ్రప్రదేశ్ లలితకళా అకాడెమీ సభ్యుడిగా, ఆకాశవాణి హైదరాబాదు కేంద్రం సలహాసంఘ సభ్యుడిగా, ఆంధ్ర మహిళాసభ సాహిత్య నిర్వాహక మండలిలో సభ్యునిగా, కేంద్ర సాహిత్య అకాడెమీ సలహాసంఘ సభ్యుడిగా సేవలను అందించాడు. 1959లో బరోడాలో జరిగిన అఖిల భారత రచయితల మహాసభలలో పాల్గొన్నాడు. 1961లో మద్రాసులో యునెస్కో ఏర్పాటు చేసిన సదస్సులో దక్షిణభారతదేశం తరఫున పాల్గొన్నాడు. మారిషస్ దీవులలోని ఆంధ్రుల గురించి తెలుసుకోవడానికి, వారితో సాంస్కృతిక సంబంధాలను నెలకొల్పడానికి మారిషస్ సందర్శించాడు.
సంపాదకునిగా, జర్నలిస్టుగా
విశ్వరచన, విశ్వ, యూనిలిట్ మొదలైన పత్రికలను నడిపాడు. యువ కవులను, రచయితలను ప్రోత్సహించాడు. దక్కన్‌ క్రానికల్‌ ఆంగ్ల దినపత్రికలో 'ది తెలుగు వరల్డ్‌' అనే శీర్షికతో తెలుగు సంస్కృతి సాహిత్యాలపై అనేక వ్యాసాలు వ్రాశాడు. ఆంధ్రప్రతిక (దినపత్రిక) లో 'న్యాయం', 'చట్టం' గురించి సామాన్యులకు అర్ధమయ్యేలా అందరికీ న్యాయం అనే శీర్షికతో పలు వ్యాసాలు వ్రాశాడు. ఆంధ్రప్రదేశ్‌ సంగీత, నాటక అకాడమీ ప్రచురించే నాట్యకళ మాసపత్రికకు సహాయ సంపాదకత్వం వహించాడు. ఏ.పి.టైమ్స్‌ ఆంగ్ల పత్రికలో దాదాపు సంవత్సరం పైగా ఇతడు వివిధ సాహిత్య విషయాలు, సభలు, సమావేశాలు గురించి రిపోర్టింగ్‌ చేశాడు. 'సిటిజన్స్‌ ఈవినింగ్‌' అనే పత్రిక ద్వారా వారం వారం జ్యోతిష ఫలితాలు ఆంగ్లంలో ప్రచురించాడు.
రచనలు
పైన పేర్కొన్న రచనలే కాక ఈ క్రింది గ్రంథాలను కూడా ఇతడు ప్రకటించాడు.
పురస్కారాలు, సత్కారాలు
అనేక సాహిత్య సంస్థలు ఇతని కృషిని గుర్తించి ఇతడిని సత్కరించాయి.
పరిశోధనలు
ఇతడి సాహిత్యంపై వివిధ విశ్వవిద్యాలయాలలో పరిశోధనలు జరిగాయి. 2010లో ఉస్మానియా విశ్వవిద్యాలయం నుండి పోతుకూచి నాటకాలు- ఒక పరిశీలన అనే సిద్ధాంత గ్రంథానికి ఎస్‌.విజయభాస్కర్‌కు డాక్టరేట్‌ ప్రదానం చేశారు. 2000లో కాకతీయ విశ్వవిద్యాలయం పోతుకూచి వారి రచనలు- ఒక పరిశీలన అనే గ్రంథానికి ఎక్కలదేవి వెంకటేశ్వర్లుకు పిహెచ్‌.డి. లభించింది. 1991లో ఉస్మానియా విశ్వవిద్యాలయం నుండి పి.చంద్రరేఖ ఎం.ఫిల్‌ పరిశోధన చేసింది.
రచనల నుండి ఉదాహరణ
మసకలోని మమత
తాటి చెట్టు మొవ్వ నీడ తలవిరియ బోసుకుని చిరునవ్వుల నొలికించే తరుణీ! నీ వెవ్వతవే!
వెనుకనున్న పచ్చ చేలు పరుచుకున్న తివాసియా! పైన ఉన్న చందమామ పడకింటింటి దీపమా!
దూరమున్న సంపెంగలు భారమైన మత్తు జల్లె నీ నవ్వుల గాలిసోకి నే నవ్వుల పాలైతి!
అవిగవిగొ మబ్బుతెరలు అణచివేసె చంద్రదివ్వె మసక మసక వెలుగుల్లో మై మరచి పోదామె!!
మరణం
నిత్య సాహిత్య కార్యశీలిగా అలరారిన పోతుకూచి సాంబశివరావు తన 91వ యేట 2017, ఆగష్టు 6వ తేదీన మరణించాడు.
మూలాలు
వర్గం:1927 జననాలు వర్గం:కళాప్రపూర్ణ గ్రహీతలు వర్గం:తూర్పు గోదావరి జిల్లా వ్యక్తులు వర్గం:2017 మరణాలు
రాణినారెడ్డి
రాణినారెడ్డి ఒక భారతీయ నేపధ్య గాయని. ఈమె హిందీ, తమిళ, తెలుగు, కన్నడ, కోంకణి భాషలలో, వివిధ సంగీత స్వరకర్తలైన యువన్ శంకర్ రాజా, హరీస్ జయరాజ్, దేవి శ్రీ ప్రసాద్, సాయి తమన్, సెల్వ గణేష్, రఘు దీక్షిత్, ఎస్.ఎ.రాజ్‌కుమార్ లతో పాటలు పాడారు.
కెరీర్
రాణినారెడ్డి 2008 లో వెంకట్ ప్రభు యొక్క హాస్య థ్రిల్లర్ చిత్రం "సరోజ"లో కనిపించింది. అప్పటి నుంచి ఈమె అనేక పాటలు ముఖ్యంగా హారిస్ జయరాజ్ చిత్రాల కోసం పాడారు.
మూలాలు
వర్గం:తెలుగు సినిమా నేపథ్యగాయకులు వర్గం:భారతీయ మహిళా గాయకులు వర్గం:జీవిస్తున్న ప్రజలు వర్గం:బెంగుళూరు వ్యక్తులు వర్గం:తెలుగు సినిమా మహిళా నేపథ్య గాయకులు
బెంజ్ సర్కిల్
బెంజ్ సర్కిల్ , రద్దీగా ఉండే చోక్ (రౌండ్అబౌట్ / ట్రాఫిక్ సర్కిల్) లో ఒకటి, ఆంధ్రప్రదేశ్ లోని విజయవాడలోని బందరు రోడ్‌లో ఉన్న ప్రముఖ మైలురాయి. ఈ రహదారిలో రెండు రహదారులు ఎన్‌హెచ్ 16 (పాత ఎన్‌హెచ్ 5), ఎన్‌హెచ్ 65 (పాత ఎన్‌హెచ్ 9) ఉన్నాయి.
చరిత్ర
ఇంతకు మునుపు బెంజ్ కంపెనీ (టాటా మోటార్స్-మెర్సిడెస్ బెంజ్ జాయింట్ వెంచర్) ఈ జంక్షన్తో ఉంది. ఈ జంక్షన్‌ను బెంజ్ సర్కిల్‌గా పిలిచారు. తర్వాతి కాలంలో కంపెనీని తొలగించారు, కాని ఈ సర్కిల్కి బెంజ్ సర్కిల్‌గా, బస్ స్టాప్‌గా ప్రజలు "బెంజ్ కంపెనీ బస్టాప్"గా పేర్కొన్నారు.
ట్రాఫిక్
బెంజ్ సర్కిల్ నుండి రోజువారీ సగటున 57,000 వాహనాలు వెళ్ళతాయి. విజయవాడలో అత్యంత రద్దీగా ఉండే జంక్షన్‌గా చెప్పవచ్చు. బెంజ్ సర్కిల్‌కు సమీపంలో రహదారి విస్తృత ప్రాజెక్టులో భాగంగా కొత్తగా ఒక ఫ్లైఓవర్ నిర్మాణం కూడా పనిలో చేర్చబడింది. తూర్పు దిశగా బెంజ్ సర్కిల్ తరువాత "విజయవాడ-మచిలీపట్నం హైవే" విస్తరణ జరిగింది. ఈ రహదారి విస్తరణ తరువాత ఫ్లైఓవర్ నిర్మాణం రద్దు చేయబడింది.
మూలాలు
వర్గం:విజయవాడ పరిసరాలు
డెంగ్ జియావో పింగ్
డెంగ్ జియావో పింగ్ ([tə̂ŋ ɕi̯àu̯pʰǐŋ], Chinese: 邓小平 ; 1904 ఆగస్టు 22 – 1997 ఫిబ్రవరి 19) చైనాకు చెందిన విప్లవకారుడు, రాజనీతవేత్త. 1978 నుంచి 1989లో పదవీ విరమణ చేసే వరకూ చైనాకు అత్యున్నత నాయకునిగా వ్యవహరించారు. ఛైర్మన్ మావో జెడాంగ్ మరణించాకా అధికారం చేపట్టిన డెంగ్ ప్రస్తుత చైనా ఆర్థిక స్థానం, విధానాల దిశగా నడిపించిన ఆర్థిక-మార్కెట్ సంస్కరణలు చేపట్టారు. రాజ్యాధినేతగానో, ప్రభుత్వాధినేతగానో, ప్రధాన కార్యదర్శిగానో (కమ్యూనిస్టు పార్టీ నాయకునిగా) పదవులు చేపట్టకున్నా డిసెంబరు 1978 నుంచి నవంబరు 1989 వరకూ పీపుల్స్ రిపల్ఇక్ ఆఫ్ చైనాకు అత్యున్నత స్థాయి నాయకునిగా వ్యవహరించారు. చైనా కమ్యూనిస్టు పార్టీలో రెండవ తరం నాయకుల్లో ముఖ్యునిగా డెంగ్ ఎనిమిది మంది పెద్దలుగా పేరొందిన పార్టీ తొలితరం నాయకులతో అధికారాన్ని పంచుకున్నారు.
సిచువాన్ ప్రావిన్సులో గ్వాంగన్ లో రైతు నేపథ్యంలో జన్మించిన డెంగ్ 1920ల్లో ఫ్రాన్సులో చదువుకుని, పనిచేశారు. అక్కడే ఆయన మార్క్సిజం-లెనినిజం పట్ల ఆకర్షితులయ్యారు. 1923లో కమ్యూనిస్టు పార్టీలో చేరిన ఆయన చైనాకు తిరిగివచ్చాకా గ్రామీణ ప్రాంతంలో రాజకీయ కమిషర్ గా పార్టీలో పనిచేశారు. లాంగ్ మార్చిలో విప్లవాత్మక వెటరన్ గా ప్రసిద్ధి చెందారు. పీపుల్స్ రిపబ్లిక్ ఆఫ్ చైనా ఏర్పడ్డ వెంటనే 1949లో డెంగ్ టిబెట్, ఇతర నైఋతి ప్రాంతాల్లో కమ్యూనిస్టు అధికారాన్ని బలపరిచి ఏకీకృతం చేసేందుకు పనిచేశారు.
1950 దశకం తొలి అర్థభాగమంతా మావో జెడాంగ్ కు డెంగ్ ప్రధాన సమర్థకునిగా నిలిచారు. పార్టీ ప్రధాన కార్యదర్శిగా 1960ల్లో గొప్ప ముందడుగుగా అభివర్ణించే చారిత్రక సందర్భంలో చైనా ఆర్థిక పునర్నిర్మాణంలో కృషిచేశారు. మావో రాజకీయ ఆదర్శాలకు, డెంగ్ ఆర్థిక విధానాలకు చుక్కెదురు కావడంతో ఆయనను సాంస్కృతిక విప్లవ కాలంలో రెండుసార్లు అధికారం నుంచి తొలగించారు. కానీ 1978లో మావో ఎంపిక చేసుకున్న ఆయన వారసుడు హువా గువోఫెంగ్ ను రాజకీయంగా చిత్తుచేసి తిరిగి ప్రాధాన్యత సంతరించుకున్నారు.
మావో యుగానికి చెందిన సాంస్కృతిక విప్లవం, ఇతర రాజకీయ ఉద్యమాల కారణంగా సాంఘిక, సంస్థాగత దు:ఖాల్లో మునిగివున్న దేశం సంక్రమించడంతో ఆయన చేసిన కృషి కారణంగా రెండవ తరం నాయకుల్లో అత్యంత ప్రముఖునిగా ప్రసిద్ధి చెందారు. కమ్యూనిస్టు పార్టీ సోషలిస్టు సిద్ధాంతాలను, ఫలితాలు సాధించగల మార్కెట్ ఆర్థిక పద్ధతులతో కలగలిపిన కొత్త రకం సామాజిక మేధో మథనాన్ని నిర్మించిన వ్యక్తిగా ఆయన్ని కొందరు భావిస్తారు. డెంగ్ చైనాలోకి విదేశీ పెట్టుబడులను ఆహ్వానించారు, ప్రైవేటు రంగంలో పోటీని ప్రోత్సహించారు. 35 సంవత్సరాలుగా చైనాను అత్యంత వేగంగా అభివృద్ధి చెందుతున్న ఆర్థిక వ్యవస్థగా అభివృద్ధి చేసిన వ్యక్తిగా, కోట్లాది మంది చైనా ప్రజల జీవన ప్రమాణాలు గణనీయంగా అభివృద్ధి చేసిన నాయకునిగా ఆయనను పరిగణిస్తారు.
Notes
<div class="reflist columns references-column-width" style="-moz-column-width: 30em; list-style-type: decimal;">
వర్గం:1904 జననాలు వర్గం:1997 మరణాలు
న్యాంజింగు ఊచకోత
రెండవ చైనా-జపాను యుద్ధంలో జపాను సైన్యంచేత చైనాలోని న్యాంజింగు ఊరి ప్రజలను పలురకాల వేధింపులకు గురి అయ్యారు. ఇళ్ళు, కొట్లు, చేలు తగలబెట్టబడ్డాయి, పెద్దా చిన్నా తేడా లేకుండా లక్షల మంది చంపబడ్డారు, వందల వేల అడవారు చెరచబడ్దారు. 1937 డిసెంబరు 13న మొదలైన ఊచకోత ఆరు వారాల వరకు ఆపులేకుండా సాగింది. యుద్ధం తరువాత జపాను ప్రభుత్వం చాలా సాక్ష్యాధారాలు చెరిపివేయడం వలన జరిగిన ప్రాణనష్టం సరిగా తెలియదు. కాని అంచనాల ప్రకారం రెండు మూడు లక్షల మందైనా చనిపోయారని చెప్పవచ్చు. ఈ ఘటన వలన నేటికీ చైనా-జపాను మధ్య సంబంధం కుదుటపడలేదు. ఇప్పటికీ జపానులో కొందరు రాజకీయ నాయకులునూ పాత సైనికులు ఇటువంటి ఘటన ఏదీ జరగలేదని, ఇవన్నీ జపానుకు చెడ్డపేరు తేవడానికి చైనా అల్లిన కథలని చెప్తారు.
మూలాలు
వర్గం:నేరాలు వర్గం:చైనా
కుగ్రామం
thumb|స్ప్రింగ్ కుగ్రామం, (సేకరణ - geograph.org.uk )|250x250px కుగ్రామం (హామ్లెట్), ఒక గ్రామం కంటే చిన్నదిగా ఉండే సమూహ మానవ నివాసం. ఇంకా చెప్పాలంటే అది చిన్న గ్రామం. వివిధ అధికార పరిధులు, భౌగోళిక ప్రాంతాలలో, కుగ్రామం ఒక పట్టణం, గ్రామం పరిమాణంగా ఉండవచ్చు,  లేదా ఒక చిన్న స్థావరం లేదా ఉపవిభాగం లేదా పెద్ద నివాసప్రాంతానికి ఉపగ్రహ స్థావరం లేదా ఉనికిగా పరిగణించబడుతుంది. కుగ్రామం అనే పదం, భావన ఇంగ్లాండ్‌లోని ఆంగ్లో-నార్మన్ సెటిల్‌మెంట్‌లో మూలాలను కలిగి ఉన్నాయి, ఇక్కడ పాత ఫ్రెంచ్ కుగ్రామం చిన్న మానవ నివాసాలకు వర్తింపజేయడానికి వచ్చింది.కుగ్రామంలో స్థానికులకు అందుబాటులో ఉండే ప్రాథమిక సేవలు ఏవీ ఉండవు.
బ్రిటీష్ భౌగోళిక శాస్త్రంలో, ఒక కుగ్రామం, ఒక గ్రామం కంటే చిన్నదిగా పరిగణించబడుతుంది, చర్చి లేదా ఇతర ప్రార్థనా స్థలం (ఉదా. ఒక రహదారి లేదా కూడలి, ఇళ్లు ఇరువైపులా ఉన్నవి) లేకుండా ప్రత్యేకంగా పరిగణించబడుతుంది. పురాతన రోజుల్లో, కుగ్రామంలో మానవ జనాభా హల్లి (గ్రామం) లేదా ఊరు (ఊరు) కంటే తక్కువగా ఉండేది.కానీ 20వ శతాబ్దంలో జనాభాలో విపరీతమైన పెరుగుదలతో, ఈ కుగ్రామాలలో కొన్ని గ్రామాలు, పట్టణాలు, నగరాలుగా మారాయి లేదా వాటితో కలిసిపోయాయి.
కుగ్రామంలో స్థిరపడిన వారందరూ సాధారణంగా ఆర్థిక కార్యకలాపాల చుట్టూ కేంద్రీకృతమై ఉంటారు. ఉదాహరణకు, ఒక కుగ్రామం గని చుట్టూ కేంద్రీకృతమై ఉండవచ్చు. స్థిరపడిన వారందరూ ఆ గనిలో కార్మికులుగా ఉంటారు. అదేవిధంగా, ఒక కుగ్రామం ఒక పొలం, నౌకాశ్రయం, మిల్లు మొదలైన వాటి చుట్టూ కేంద్రీకృతమై ఉండవచ్చు. కుగ్రామాలు పరిమాణంలో చిన్నవి కాబట్టి, కొన్ని కుటుంబాలు మాత్రమే అక్కడ నివసిస్తాయి. గ్రామాల మాదిరిగా కాకుండా, కుగ్రామాలలో చర్చిలు, పబ్బులు, టౌన్ హాళ్లు లేదా ఏదైనా పరిపాలనా భవనాలు ఉండవు.
భారతదేశం లోని వివిధ రాష్ట్రాలలో
భారతదేశంలో జనావాసాల శీర్షికలు లేదా పదాలకు నిర్వచనం లేదా నిర్వచనాలను రాష్ట్ర, కేంద్ర ప్రభుత్వాలు  అధికారికంగా పేర్కొన్నవి. భారతదేశం లోని వివిధ రాష్ట్రాల్లో, కుగ్రామానికి వేర్వేరు పదాలు ఉన్నాయి. హర్యానా, రాజస్థాన్‌ లలో దీనిని "ధాని" లేదా "థోక్" అంటారు. గుజరాత్‌ లో "నెసదా" అని పిలుస్తారు,  ఇవి గిర్ అడవులలో ఎక్కువగా ఉన్నాయి. మహారాష్ట్రలో దీనిని "పద" అంటారు. దక్షిణ బీహార్‌లో, ముఖ్యంగా మగధ డివిజన్‌లో, కుగ్రామాన్ని "బిఘా" అని పిలుస్తారు. కర్నాటక రాష్ట్రంలో హామ్లెట్ (మానవ నివాస స్థలం)ని పాల్య, హడి (హాడి), కేరీ, పాడి (పాడి) వంటి వివిధ పేర్లతో పిలుస్తారు.
తెలుగు రాష్ట్రాలలో
కుగ్రామానికి తెలుగు రాష్ట్రాలలో వివిధపేర్లుతో భావనలు ఉన్నాయి.వాటిలో పల్లె, పల్లెటూరు, పాలెం, శివారు, శివారు గ్రామం, మౌంజె, గ్రామం కింద చేరిన పల్లె, మజారా అనేవి ముఖ్యమైనవి.
మూలాలు
వర్గం:గ్రామాలు వర్గం:నివాస ప్రాంతాలు వర్గం:నివాసాలు
కోలోరియాంగ్
కొలోరియాంగ్,  భారతదేశం, అరుణాచల్ ప్రదేశ్ లోని కురుంగ్ కుమే జిల్లాలో టిబెట్ సరిహద్దులో ఉన్న ఒక కొండ ప్రాంతం గల కొలోరియాంగ్ జిల్లా ప్రధాన పరిపాలనా కేంద్రం. ఇది సముద్ర మట్టానికి 1000 m ఎత్తులో ఉంది. కొలోరియాంగ్ పట్టణం చుట్టూ చుట్టూ అన్నీఅధిక పర్వతాలు కురుంగ్ ప్రధాన ఉపనది సుబన్సిరి నదీ కుడి వైపులో ఉంది.వేసవిలో వాతావరణం వేడిగానూ, వర్షాలతోకూడి ఉంటుంది.శీతాకాలంలో చాలా చల్లగా ఉంటుంది.సముద్ర మట్టానికి 1,040 మీటర్ల ఎత్తులో ఉన్న ఈ పట్టణం పాత పరిపాలనా కేంద్రం కూడా.ఈ పట్టణం 5,39,672.50 చదరపు మీటర్ల విస్తీర్ణంలో విస్తరించి ఉంది. ఇది సుమారు రాష్ట్ర రాజధాని ఇటానగర్ నుండి 257 కి.మీ.దూరంలో ఉంది.
కురుంగ్ కుమే జిల్లా రాజధానిగా పనిచేస్తున్నఈ పట్టణ పేరు రెండు పదాల నుండి ఏర్పడింది. కోలో అంటే ఈ ప్రాంత యజమాని అని నమ్ముతున్న వ్యక్తి పేరు, రియాంగ్ అంటే భూమి అని అర్ధం. ఇది
ఈ ప్రాంతానికి విమాన సేవలు అందించే సమీప విమానాశ్రయం నహర్‌లగన్ పట్టణంలో ఉంది. అంతర్జాతీయ గమ్యస్థానాల నుండి ప్రయాణిస్తున్న ప్రజలు గౌహతిలోని లోక్ ప్రియా గోపీనాథ్ బోర్డోలోయి అంతర్జాతీయ విమానాశ్రయానికి విమానాలను ఎక్కి, కొలోరియాంగ్కు సమీపంలో ఉన్న అస్సాంలోని లీలబారి విమానాశ్రయానికి అనుసంధానించబడిన విమానాలలో గమ్యం చేరుకుంటారు. ప్రత్యామ్నాయ రోజుల్లో ఇటానగర్ నుండి నహర్‌లాగన్ మీదుగా అరుణాచల్ ప్రదేశ్ రాష్ట్ర రవాణా సేవ అందుబాటులో ఉంది.
వసంత రుతువు, శీతాకాలంలో ఉష్ణోగ్రత 20, 30.సెంటీగ్రేడ్ మధ్య ఉంటుంది. బెంజియా, చేరా, నాంగ్రామ్, చెల్లో, రియా, యుమ్లామ్, గిడా, గిచిక్, కియోగి, బామాంగ్, కిపా, టాడర్, గ్యామర్, టేమ్, ఫసాంగ్, తాయ్, లోకం, సంఘ, తమ్చి, పిసా, నైషి సమాజంలోని వంశాలు ఈ ప్రాంతంలో నివసిస్తున్నాయి. లాంగ్టే  పండగ ఈ ప్రాంతం ప్రజలకు ముఖ్యమైన వార్షిక పండుగను జరుపుకుని ఆనందిస్తారు. మానవత్వం, పశుసంపద, సాధారణ శ్రేయస్సు రక్షణ,  శ్రేయస్సు కోసం వివిధ దేవతలను  ప్రార్థిస్తారు.ఈ పండగను ప్రతి సంవత్సరం ఏప్రిల్ నెలలో జరుపుకుంటారు
న్యోకుమ్ పండగను కూడా ఎక్కువ మంది ప్రజలు ఆనందంతో జరుపుకుంటారు. ఇక్కడ న్యుబు, స్థానిక పూజారి స్థానిక ప్రార్థనను జరిపిస్తాడు, అక్కడ అతను సమర్పణలను సానుకూల విజయం, జ్ఞానోదయంతో వ్యవసాయ పంటలు అధిక ఉత్పత్తికోసం పూజలు చేస్తాడు. .
ఈ పట్టణానికి సమీపంలో నిక్జా, యాపక్, తయాంగ్, న్యోల్లో, పింగ్‌గాంగ్, (తైపా), అనే గ్రామాలు ఉన్నాయి.
ప్రస్తావనలు
వర్గం:Coordinates on Wikidata
అష్టకం
దేవతలకు పూజ చేసేందుకు ఎన్నో మార్గాలున్నాయి. స్తోత్రం చేయడం ఒకానొక చక్కటి మార్గం. అష్టకం (బహువచనం: అష్టకాలు) అనేది ఎనిమిది శ్లోకాల సమాహారం. సాధారణంగా అష్టకాలు సంస్కృత భాషలో ఉంటాయి. శంకర భగవత్పాదులవారు చాలా అష్టకాలు రచించారు. అష్టకాల చివర ఫలశ్రుతి ఉంటుంది. ఫలశ్రుతి అంటే ఈ రచనని విన్నవారికి, చదివిన వారికి కలిగే లాభం ఏమిటని తెలిపే వివరణ. జనార్ధనాష్టకం తెలుగులో వ్రాయబడిన ఒకానొక మధురమైన రచన. ఈ అష్టకాన్ని వ్రాసింది కందుకూరి రుద్రకవి. మరిన్ని అష్టకముల కోసం అష్టకములు క్లిక్ చేయగలరు.
శ్రీకమలజదయితాష్టకం
శృంగక్ష్మాబృంది వాసే సుకముఖమునిభిఃసేవ్యమానాడుంఘ్రిపక్షే స్వాంగశ్చాయా విదూతామృతకర సారరాడ్వాహనే వాక్సవిత్రి శంభు శ్రీనాధ్ ముఖ్యామరవర్ నికరేః మోదతః పూజ్యమానే విద్యామ్ శుద్దాం చ బుద్దిః కమలజదయితే సత్వరం దేహి మహ్యం
కల్యాదౌ పార్వతీశః ప్రవర సూరకణ్ ప్రార్దితః శ్రౌదవర్ధం ప్రాబల్యం నెతుకామొ యతివర వపుషాగత్యాయం శృడ్గంశైలే సంస్థాప్యార్చా ప్రచక్రే బహువిధ నుతిభిః సా త్వమిన్ద్వర్ధచూడా విద్యాం శుద్ధాం చ బుద్ధిః కమలజదయితే సత్వరం దేహి మహ్యం
పాపౌగం ధౌంసవిత్వా బహుజనిరచితం కించ పుణ్యాలిమారతు సంపాధ్యాస్తిక్యబుద్ధిః శృతిగురువచనేష్వాదరం భక్తిదార్ఢ్యము దేవాచార్యాద్విజాతిష్వపి మనునివహే తావకినే నితాంతః విద్యాం శుద్ధాం చ బుద్ధిః కమలజదయితే సత్వరం దేహి మహ్యం
విద్యాముద్రాక్షమాలామృతఘటవిలసత్పాథో జజాలే విద్యాదనప్రవిణే జడబధిరముఖేభ్యోంపి శిఘ్రం నతేభ్యః కామాదినాంన్తరాను మత్సహజ రిపువరాను దేవి నిర్మూల్య వేగతు విద్యాం శుద్ధాం చ బుద్ధిః కమలజదయితే సత్వరం దేహి మహ్యం
శాంత్యాధ్యాః సంపదో మే వితర శుభకరిః నిత్యతద్భిన్నబోధము వైరాగ్యం మోక్షవాంఛామపి లఘుకలయ శ్రిశివాసేవ్యమానే విద్యాతిర్థాదియోగిప్రవరకరసరోజాతసంపూజితాశంఘ్రే విద్యాం శుద్ధాం చ బుద్ధిః కమలజదయితే సత్వరం దేహి మహ్యం
శాంత్యాధ్యాః సంపదో మే వితర శుభకరిః జిత్యాతతద్భిన్నబోధము వైరాగ్యం మోక్షవాంఛామపి లఘుకలయ శ్రీశివాసేవ్యమానే విద్యతిర్థాదియోగిప్రవరతరసరోజాతసంపూజితాడంఘ్రే విద్యాం శుద్ధాం చ బుద్ధిః కమలజదయితే సత్వరం దేహి మహ్యం
సచ్చిదృపాత్మానో మే శృతి మనన నిదిధ్యాసనాంన్యాశు మాతః సంపాధ్య స్వాంతమేతతు రుచియుతమినిశం నిర్వికల్పే సమాధౌ తుడ్గంతిరాడ్కరాజతు వరగుహ విలసతు చక్రరాజాసనస్థే విద్యాం శుద్ధాం చ బుద్ధిః కమలజదయితే సత్వరం దేహి మహ్యం
వర్గం:స్తోత్రములు
జమీన్ (అరుణాచల్ ప్రదేశ్)
జమీన్ పట్టణం, అరుణాచల్ ప్రదేశ్‌ రాష్ట్రంలో కొత్తగా ఏర్పడిన క్రా దాది జిల్లాకు ప్రధాన పరిపాలనా కేంద్రం.ఇది పాలిన్ పట్టణానికి 20 కి.మీ.దూరంలో ఉంది.
కురుంగ్ కుమే జిల్లాను విభజించడం ద్వారా " క్రా దాది" జిల్లా సృష్టించబడింది.
బ్రో
బ్రో 2021లో విడుదలైన తెలుగు సినిమా. జేజేఆర్ ఎంట‌ర్‌టైన్‌మెంట్స్ బ్యానర్ పై గ్రంధి రవిచంద్ నిర్మించిన ఈ సినిమాకు కార్తిక్ తుపురాని దర్శకత్వం వహించాడు. నవీన్ చంద్ర, అవికాగోర్, సాయి రోనక్‌, సంజన సారథి ప్రధాన పాత్రల్లో నటించిన ఈ సినిమా ఫస్ట్ లుక్ ను విడుదల చేసిన హీరోయిన్ రష్మిక మందన ఆగష్టు 8న విడుదల చేసింది. మరాఠీ సినిమా ‘హ్యాపీ జర్నీ’కు రీమేక్‌గా నిర్మించిన ఈ సినిమా నవంబర్ 26న సోని లివ్ ఓటీటీలో విడుదలైంది.
మూలాలు
వర్గం:2021 తెలుగు సినిమాలు వర్గం:2021 సినిమాలు
జమీన్ రైతు
జమీన్ రైతు తెలుగు వారపత్రిక, నెల్లూరు నుండి వెలువడుతోంది. 1928లో ఎన్. వెంకట్రామానాయుడు చేతులమీదుగా ప్రారంభమైన ఈ పత్రిక మొదట జమీందారీ రైతు అనే పేరుతో వెలువడేది. కాలక్రమేణా జమీన్ రైతుగా మారింది. రైతుల పక్షమున వారి హక్కులకై జమీందారులతో సంప్రతించి, వాదించి, అవసరమైనప్పుడు ఆందోళన చేసి పేదరైతుయొక్క ఆర్థిక స్థితిని బాగుచేయడం ముఖ్యోద్దేశంగా ఈ పత్రిక ప్రారంభమైనది. నెల్లూరు వెంకట్రామానాయుడు సంపాదకుడిగా 1950 వరకు ఉన్నాడు. తరువాత నెల్లూరు శ్రీరామమూర్తి ఈ పత్రికకు సంపాదకత్వం వహించాడు. ప్రస్తుతం నెల్లూరు డోలేంద్రప్రసాద్ సంపాదకుడిగా ఉన్నాడు. ఈ పత్రికలో ఆత్రేయ, రావూరి భరద్వాజ, బంగోరె మొదలైన వారు పనిచేశారు. రైతుల సంక్షేమానికి ఉద్దేశించిన పత్రిక అయినా ఈ పత్రిక రాజకీయ, సామాజిక వార్తలకు కూడా ప్రాధాన్యతనిచ్చింది. కథలు, పద్యాలు, కవితలు, వ్యాసాలు, ధారావాహిక నవలలను కూడా ప్రకటించింది. పాత పత్రికలను అంతర్జాలంలో అందుబాటులో వుంచిన పత్రికలలో అత్యధికకాలంనుంచి (1930 మార్చినుండి ) వున్న పత్రిక ఇదే.
రచయితలు
ఈ పత్రికలో బెజవాడ గోపాలరెడ్డి, రాయప్రోలు సుబ్బారావు, ఆత్రేయ, ఎన్.జి.రంగా, కళా వెంకట్రావు, కె.సభా, దువ్వూరి రామిరెడ్డి, గుర్రం జాషువా, స్థానం నరసింహారావు, చంద్రశేఖర కణ్వశ్రీ, చుండి జగన్నాథం, వెంపటి సత్యం, నాదెళ్ల రామకృష్ణశాస్త్రి, మరుపూరు కోదండరామిరెడ్డి,ఉండేల మాలకొండారెడ్డి, ఎస్.వి.భుజంగరాయశర్మ, వల్లభనేని కాశీవిశ్వనాథం, పురిజాల వెంకటప్పారావు, నారిశెట్టి ఇన్నయ్య అక్కిరాజు రమాపతిరావు తదితరుల రచనలు ప్రచురించబడ్డాయి.
బయటి లింకులు
వర్గం:తెలుగు పత్రికలు వర్గం:తెలుగు వారపత్రికలు వర్గం:తెలుగు వార్తాపత్రికలు వర్గం:1930 స్థాపితాలు
పాషన్ సరస్సు
పాషన్ సరస్సు అనేది మహారాష్ట్ర లోని పూణే నగర కేంద్రానికి 12 కి.మీ దూరంలో ఉన్న పాషన్ అనే నగర శివారులో గల ఒక కృత్రిమ సరస్సు. ఈ సరస్సును బ్రిటిష్ వారు వారి కాలంలో నీటి అవసరాలకు అనుగుణంగా నిర్మించారు. ఈ సరస్సు లోకి రామనది ద్వారా నీరు వచ్చి చేరుతుంది, ఇది సరస్సుకి ఉత్తరాన ఉన్న బ్యారేజీ ద్వారా నియంత్రించబడుతుంది. ఈ నది బావ్‌ధాన్ నుండి ఉద్భవించి పాషన్, సుతర్‌వాడి, బేనర్ మీదుగా సోమేశ్వర్‌వాడీకి ప్రవహిస్తుంది. పాషన్ సరస్సు మొత్తం 40 చదరపు కిలోమీటర్ల (15 చదరపు మైళ్ళు) పరీవాహక ప్రాంతాన్ని కలిగి ఉంది. ఈ సరస్సు పాత పాషన్ గ్రామానికి, గవర్నర్ నివాసానికి నీటి వనరుగా పనిచేస్తుంది. సరస్సు చుట్టూ ఇటీవల పట్టణీకరణ జరగటం నీటి నాణ్యత పతనానికి దారితీసింది.
చరిత్ర, భౌగోళికం
పాషన్ సరస్సు ఒక మానవ నిర్మిత సరస్సు, ఇది పాషన్, సుతర్‌వాడి వంటి శివారు ప్రాంతాల నీటి అవసరాలకు అనుగుణంగా నిర్మించబడింది. ఈ సరస్సు ఒకప్పుడు తాగునీటి వనరుగా ఉండేది, కానీ ఇటీవల పట్టణీకరణ విజృంభించడంతో నీరు క్షీణించి, తాగడానికి పనికిరాకుండా పోయింది. ఈ సరస్సు పాత పాషన్ గ్రామానికి సాగు నీరుగా, పంటలు పండించడానికి, సమీపంలోని గవర్నర్ నివాసానికి నీటి వనరుగా ఉపయోగపడుతుంది. సరస్సు, దాని పరిసర ప్రాంతాలు వలస పక్షులను ఆకర్షిస్తాయి. పక్షి వీక్షకులకు ఇదొక ప్రసిద్ధ ప్రదేశం. పూణే మునిసిపల్ కార్పొరేషన్ (PMC) సరస్సు పశ్చిమ తీరం వెంబడి నేచర్ ట్రైల్ అనే 300 మీటర్ల ఫుట్‌పాత్‌ను నిర్మించింది. అలాగే, పక్షులను ఆకర్షించడానికి ఒక వెదురు తోటను కూడా నిర్మించింది.
అభివృద్ధి
1998 లో, పూణే మునిసిపల్ కార్పొరేషన్ సరస్సు నుండి తాగునీటిని నిలిపివేసింది. అయితే, ఇప్పుడు సరస్సు నుండి మళ్లీ త్రాగునీటిని అందించడానికి ప్రయత్నాలు చేస్తున్నారు. 2004-2005 ఆర్థిక సంవత్సరంలో పామ్, కాట్రాజ్ సరస్సులను డి-సిల్టింగ్ చేయడానికి PMC ₹ 10 మిలియన్లు (US $ 140,000) ఖర్చు చేసింది. పాషన్ శుద్ధి కర్మాగారాన్ని తిరిగి అమలు చేయడం కూడా PMC పరిశీలనలో ఉంది.
మూలాలు
వర్గం:సరస్సులు వర్గం:నీటి వనరులు వర్గం:మహారాష్ట్ర
తలవంచని వీరుడు
తలవంచని వీరుడు వనంగాముడి అనే తమిళ సినిమాకు తెలుగు డబ్బింగ్ సినిమా.
బయటి లింకులు
వర్గం:డబ్బింగ్ సినిమాలు వర్గం:సావిత్రి నటించిన సినిమాలు వర్గం:పి.పుల్లయ్య దర్శకత్వం వహించిన సినిమాలు వర్గం:జానపద చిత్రాలు వర్గం:కన్నాంబ నటించిన సినిమాలు
ముత్యాలవారిపాలెం
ముత్యాలవారి పాలెం '  పశ్చిమ గోదావరి జిల్లా, పెరవలి మండలానికి చెందిన గ్రామం.
భారతదేశంలో సమాచార సాధనాల విస్తృతి
సమాచార సాధనాల విస్తృతి
మీడియా రీసర్చ్ యూసర్స్ కౌన్సిల్ 2008R2 (జులై 2008) ప్రకారం టెలివిజన్ 55.84%, పత్రికలు 38.3%, రేడియో 21.4%, సినిమా 9.9% ఇంటర్నెట్ 1.7%వ్యక్తులకు చేరుతున్నది. 2006 R2 ప్రకారం, టెలివిజన్ 54.7%, పత్రికలు 38.7%, రేడియో 19.3%, సినిమా 10.8% ఇంటర్నెట్ 1.5%గా ఉంది. అనగా టెలివిజన్, రేడియో, ఇంటర్నెట్ తమ విస్తృతిని పెంచుకొనగా, పత్రికలు, సినిమా తగ్గుముఖం పట్టాయి. పూర్తి వివరాలు.
కామ్ స్కోర్
కామ్ స్కోర్ ప్రకారం ప్రకారం. మే 2008 లో 15 సంవత్సరాలు ఆ పై వయస్సు కల వ్యక్తులు 28 మిలియన్లు అనగా 2.8 కోట్ల మంది, ఇంటినుండి, లేక ఆఫీసు నుండి ఇంటర్నెట్ వాడారు. ఇది క్రిందటి సంవత్సరంతో పోల్చితే 27 శాతం పెరుగుదల. దేశ జనాభాలో3 శాతం మందికి మాత్రమే ఇంటర్నెట్ అందుబాటులో ఉంది. సాధారణ ఇంటర్నెట్ వాడుకరి, నెలలో సగటున 25 రోజులు ఇంటర్నెట్ వాడారు. ఒక్కొక్క సారి సగటున 25 నిముషాలు గడిపాడు. మాపులు, ఆటలు, వినోదం, ఆర్థిక వార్తలు, పరిశోధన సైట్లు అత్యధిక పెరుగుదల సాధించాయి.
జక్స్ట్ కన్సల్ట్
'ఇండియా ఆన్ లైన్ 2008' భారత్ లో ఒక సంవత్సరంలో ఇంటర్నెట్ వినియోగం పై జక్స్ట్ కన్సల్ట్ వారి సమగ్ర పరిశోధన ప్రకారం 40మిలియన్ల పట్టణ ప్రాంత, 9మిలియన్ల గ్రామీణ ప్రాంత నెట్ వినియోగదారులతో కలిపి మొత్తం 49మిలియన్ల నెట్ వినియోగదారులు ఉన్నారు.
మూలాలు
వర్గం:సమాచార సాధనాలు
పాలెగాడు (పుస్తకం)
పుస్తక విశేషాలు
కుంఫిణీ ప్రభుత్వాన్ని ఎదిరించిన వీరుల్లో ఉయ్యాలవాడ నరసింహారెడ్డి ఒకరు. ఆయన పోరాట గాథను యస్‌.డి.వి. అజీజ్‌ ‘పాలెగాడు’ పేరుతో ఆద్యంతం ఆసక్తికరంగా రచించాడు. నరసింహారెడ్డికి గురువులాంటి గోసాయి వెంకన్న, నీడలాగా పనిచేసిన ఓబయ్యతో పాటు, అతని సిద్ధాంతాలతో ఏకీభవించి, పనిచేసిన వ్యక్తుల గురించి ఇందులో చాలా చక్కగా వివరించాడు. నరసింహారెడ్డిని హతమార్చడంలో కీలక పాత్ర వహించిన కుంఫిణీ ప్రభుత్వాధికారులు, ఆయన సోదరుడు మల్లారెడ్డి స్వభావాలను కళ్లకు కట్టినట్లు వివరించాడు. అహోబిలం నరసింహస్వామిని, మారెమ్మకుంటలో కొలువైన మారెమ్మ తల్లిని, ఆనాడు ఆచారంలో ఉన్న కోళ్ళ పందేలు, నాగుల చవితి పూజలు, ప్రజల్లోని మంచీచెడులు, పల్లె పదాలు, జానపద కళల గురించి కూడా సందర్భోచితంగా రాసాడు. చారిత్రక సంఘటనలను వస్తువుగా స్వీకరించి రాసిన నవలలు గతంలో అనేకం వచ్చాయి. కాని అజీజ్ చిత్రించిన చారిత్రక నవల పాలెగాడు – నరసింహారెడ్డి సాహసగాథ మన హృదయాలను తాకుతుంది.
మన దేశ స్వతంత్య్ర పోరాటంలో కర్నూలు జిల్లా వీరుల పాత్ర అనిర్వచనీయమైనదని, చరిత్రను వక్రీకరించి రాసి వీరులను విస్మరించారని, అటువంటి వీరులను ఒకొక్కక్కరిని పరిశోధించి ఆజీజ్‌ తన నవలల ద్వారా ప్రపంచానికి చాటాడని లలితకళాసమితి అధ్యక్షులు పత్తిఓబులయ్య అన్నాడు. పాలెగాడు నవలలోని పాత్రలు సహజంగానూ వీరత్వంగానూ, ఆనాటి సాంఘిక పరిస్థితులకు అనుగుణంగా మలిచారు.
బయటి లంకెలు
వర్గం:పుస్తక పరిచయాలు
ఇటిమరపు రజని
ఇటిమరపు రజని భారతదేశానికి చెందిన అంతర్జాతీయ భారత హాకీ క్రీడాకారిణి. ఆమె 2009 నుంచి భారత సీనియర్‌ జట్టుకు రెండో గోల్‌కీపర్‌గా వ్యవహరిస్తోంది.రజని 2014 ఆసియా క్రీడల్లో స్వర్ణం, 2018 ఆసియా క్రీడల్లో రజతం నెగ్గిన భారత జట్టులో సభ్యురాలిగా ఉంది.
బయటి లింకులు
వర్గం:భారతీయులు
ఒన్ టౌన్, విజయవాడ
ఒన్ టౌన్ (లేదా వన్-టౌన్)  విజయవాడ నగరం యొక్క వాణిజ్య ప్రాంతం. ఇది నగరం యొక్క ఓల్డ్ టౌన్ ప్రాంతం యొక్క భాగం. అర్జున వీధి, ఇస్లాంపేట, జెండాచెట్టు సెంటర్, కంసాలిపేట, రాజరాజేశ్వరిపేట, కొత్తపేట, అజిత్‌సింగ్ నగర్, వించిపేట మొదలైనవి వన్ టౌన్ పరిధిలోని కొన్ని ప్రాంతాలు.
ఒన్ టౌన్ పోలీస్ స్టేషను ఈ ప్రాంతంలో దాని అధికార పరిధిని కలిగి ఉంది. ఆర్కియాలజికల్ సర్వే అఫ్ ఇండియా కార్యాలయం, అక్కన్న మాదన్న గుహలు, గోసాల ఈ ప్రాంతంలోని కొన్ని ముఖ్యమైన నిర్మాణాలుగా ఉన్నాయి.
ప్రతీకారం (1969 తెలుగు సినిమా)
ప్రతీకారం 1969, డిసెంబరు 11 వతేదీన విడుదలైన తెలుగు సినిమా. శ్రీ రాధాకృష్ణ ప్రొడక్షన్స్ బ్యానర్‌పై విడుదలైన ఈ సినిమాకు ఎం.నాగేశ్వరరావు కథ, స్క్రీన్‌ప్లే అందించడంతో పాటుగా దర్శకత్వం నిర్వహించాడు.
పాటలు
ఈ చిత్రంలోని పాటలకు చెరువు ఆంజనేయశాస్త్రి సాహిత్యాన్ని అందించగా చెళ్ళపిళ్ళ సత్యం స్వరకల్పన చేశాడు. ఈ చిత్రంలోని పాటలు:
మూలాలు
వర్గం:శోభన్ బాబు నటించిన సినిమాలు వర్గం:ధూళిపాళ నటించిన చిత్రాలు వర్గం:చంద్రకళ నటించిన సినిమాలు వర్గం:విజయభాను నటించిన సినిమాలు వర్గం:ప్రభాకర్ రెడ్డి నటించిన చిత్రాలు వర్గం:కె.వి.చలం నటించిన సినిమాలు
భరత్ నగర్ మెట్రో స్టేషను
భరత్ నగర్ మెట్రో స్టేషను,  హైదరాబాదు లోని భరత్ నగర్లో ఉన్న మెట్రో స్టేషను. హైదరాబాద్ మెట్రో ఎరుపురంగు లైనులో ఉన్న ఈ మెట్రో స్టేషను 2017లో ప్రారంభించబడింది. భరత్ నగర్ ఎంఎమ్‌టిఎస్ స్టేషను, రైతు బజారు, టిఎస్‌ఆర్‌టిసి బస్ స్టాప్, ఏషియన్ సినీ ప్రైడ్, నల్లా పోచమ్మ గుడి, బంధన్ అపార్ట్‌మెంట్స్, యాక్సిస్ బ్యాంక్ ఎటిఎంలకు సమీపంలో ఈ మెట్రో స్టేషను ఉంది.
చరిత్ర
2017, నవంబరు 29న ఈ మెట్రో స్టేషను ప్రారంభించబడింది.
నిర్మాణం
భరత్ నగర్ ఎలివేటెడ్ మెట్రో స్టేషను హైదరాబాద్ మెట్రో ఎరుపురంగు లైనులో ఉంది.
సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.
ఇతర లంకెలు
వర్గం:హైదరాబాదు మెట్రో స్టేషన్లు వర్గం:2017 స్థాపితాలు
బందపురం
బందపురం, పశ్చిమ గోదావరి జిల్లా, దేవరపల్లి మండలానికి చెందిన గ్రామం.. ఇది మండల కేంద్రమైన దేవరపల్లి నుండి 3 కి. మీ. దూరం లోను, సమీప పట్టణమైన కొవ్వూరు నుండి 22 కి. మీ. దూరంలోనూ ఉంది.గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఈ గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గణాంకాలు
2011 భారత జనగణన గణాంకాల ప్రకారం ఈ గ్రామం 1157 ఇళ్లతో, 4211 జనాభాతో 1563 హెక్టార్లలో విస్తరించి ఉంది. గ్రామంలో మగవారి సంఖ్య 2145, ఆడవారి సంఖ్య 2066. షెడ్యూల్డ్ కులాల సంఖ్య 1068 కాగా షెడ్యూల్డ్ తెగల సంఖ్య 4. గ్రామం యొక్క జనగణన లొకేషన్ కోడ్ 588262.
2001 వ.సంవత్సరం జనాభా లెక్కల ప్రకారం గ్రామ జనాభా 3895. ఇందులో పురుషుల సంఖ్య 1959, మహిళల సంఖ్య 1936, గ్రామంలో నివాస గృహాలు 935 ఉన్నాయి.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల దేవరపల్లిలోను, మాధ్యమిక పాఠశాల దుద్దుకూరులోనూ ఉన్నాయి. ఇంజనీరింగ్ కళాశాల నల్లజర్లలోనూ ఉన్నాయి. సమీప మేనేజిమెంటు కళాశాల, సమీప వృత్తి విద్యా శిక్షణ పాఠశాల కొవ్వూరులోను, వైద్య కళాశాల, పాలీటెక్నిక్‌లు, అనియత విద్యా కేంద్రం దేవరపల్లిలోను, దివ్యాంగుల ప్రత్యేక పాఠశాల రాజమండ్రి లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
గ్రామ ప్రముఖులు
thumb|పి.ఎస్.ఆర్. అప్పారావు :నాటకకర్త, అధ్యాపకుడు, నాట్యశాస్త్రం అనువాదకుడు, కేంద్ర సాహిత్య అకాడమీ అవార్డు గ్రహీత.
భూమి వినియోగం
బండపురంలో భూ వినియోగం కింది విధంగా ఉంది:
నీటిపారుదల సౌకర్యాలు
బండపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బండపురంలో ఈ కింది వస్తువులు ఉత్పత్తి అవుతున్నాయి.
పారిశ్రామిక ఉత్పత్తులు
కాగితం, తలుపులు
రాంభొట్ల లక్ష్మీనారాయణ శాస్త్రి
రాంభొట్ల లక్ష్మీనారాయణ శాస్త్రి (డిసెంబరు 9, 1908 - నవంబరు 19, 1995) ప్రసిద్ధిచెందిన పురాణ ప్రవచకులు, సంస్కృతాంధ్ర పండితులు.
విద్యాభ్యాసం
గొల్లాది లో గన్నవరపు అబ్బన్నశాస్త్రి వద్ద చేరి కాళిదాస త్రయాన్ని, కావ్య నాటకాలను 18 నెలలలో పూర్తిచేశారు. తర్వాత విజయనగరం లోని సంస్కృత కళాశాలలో విద్యార్ధిగా చేరారు. తాతా సుబ్బరాయశాస్త్రి, నౌడూరు వేంకటశాస్త్రి, పేరి వేంకటేశ్వరశాస్త్రి, అప్పల్ల జోగన్నశాస్త్రి, కొంపెల్ల విశ్వనాథశాస్త్రి తదితరుల వద్ద వ్యాకరణం నేర్చుకున్నారు. గంటి సూర్యనారాయణ దగ్గర మీమాంసాదులను, పరవస్తు రామానుజాచార్యులు వద్ద ఋగ్వేదం, భాషాశాస్త్రం, ఉపనిషత్తులను నేర్చుకున్నారు.
ఉద్యోగం
1929 లో పార్వతీపురం పాఠశాలలో సంస్కృత పండిత పదవిని చేపట్టారు. 1940 లో టెక్కలి పాఠశాలలో తెలుగు పండితునిగా చేరారు. 1951 లో విశాఖపట్నం లోని ఎ.వి.ఎన్. కళాశాలలో పండిత పదవికి ఎంపికయ్యారు. ఆంధ్ర విశ్వకళా పరిషత్ లో ఆంధ్ర పండిత పదోన్నతిని పొంది మూడు సంవత్సరాలు సేవలందించారు.
ప్రవచనాలు
పదవీ విరమణ చేసిన తర్వాత విశాఖపట్నంలో స్థిరపడ్డాడు, 1950 లో దివ్యజ్ఞాన సమాజం లో భగవద్గీత ప్రవచనం ప్రారంభించారు.1969 నుండి 1975 వరకు ద్వారకానగర్ లోని శంకరమఠంలో రామాయణ, భారత, భాగవతాలను నిరాఘాటంగా ప్రవచించారు. తర్వాత 1975 నుండి రెండు దశాబ్దాలు మధురానగర్ లో రామాయణాది పురాణాలే కాకుండా శ్రీ సీతారామాంజనేయ సంవాదం, ఉత్తర రామచరిత్ర, భాస్కర రామాయణం, వివేక చూడామణి మొదలైన గ్రంథాల సారాన్ని కూడా అందరికి ప్రవచనాల రూపంగా అందించారు.
రచనలు
వీరు అనర్ఘ రాఘవం, అభిజ్ఞాన శాకుంతలం, మేఘ సందేశం, విక్రమోర్వశీయం, మాళవికాగ్ని మిత్రం, రఘువంశ రత్నాలు, కాశీ శతకం, రామచంద్ర శతకం మొదలైన సంస్కృత కావ్యాలను ఆంధ్రీకరించారు. ప్రతీకారం పేరుతో సంస్కృత నాటకం రచించారు.
మరణం
విశాఖపట్నంలో వీరికి 1968లో షష్టిపూర్తి ఉత్సవం వైభవంగా జరిగినది. వీరు 1995 నవంబరు 19 తేదీన పరమపదించారు.
మూలాలు
వర్గం:1908 జననాలు వర్గం:1995 మరణాలు వర్గం:శ్రీకాకుళం జిల్లా ఉపాధ్యాయులు వర్గం:శ్రీకాకుళం జిల్లా ప్రవచనకర్తలు వర్గం:శ్రీకాకుళం జిల్లా రచయితలు
అనంతగిరి మండలం (సూర్యాపేట జిల్లా)
అనంతగిరి మండలం, తెలంగాణ రాష్ట్రం, సూర్యాపేట జిల్లాకు చెందిన మండలం. అనంతగిరి, ఈ మండలానికి కేంద్రం. ఇది సమీప పట్టణమైన జగ్గయ్యపేట నుండి 33 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం కొత్తగా ఏర్పాటైన కోదాడ రెవెన్యూ డివిజనులో భాగం. పునర్వ్యవస్థీకరణకు ముందు ఇది సూర్యాపేట డివిజనులో ఉండేది.ఈ మండలంలో  10 రెవెన్యూ గ్రామాలు ఉన్నాయి.నిర్జన గ్రామాలు లేవు
కొత్త మండల కేంద్రంగా గుర్తింపు
లోగడ అనంతగిరి  గ్రామం నల్గొండ జిల్లా సూర్యాపేట రెవెన్యూ డివిజను పరిధిలోని కోదాడ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా అనంతగిరి నూతన మండల కేంద్రంగా, కొత్తగా ఏర్పడిన సూర్యాపేట జిల్లా, కోదాడ రెవెన్యూ డివిజను పరిధి క్రింద 1+09 (పది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. పునర్వ్యవస్థీకరణలో ఏర్పడిన ఈ మండల వైశాల్యం 115 చ.కి.మీ. కాగా, జనాభా 30,972. జనాభాలో పురుషులు 15,589 కాగా, స్త్రీల సంఖ్య 15,383. మండలంలో 8,337 గృహాలున్నాయి.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
రక్తం తాగే రాక్షసబల్లి
రక్తం తాగే రాక్షసబల్లి  లేదా రక్త రాకాసిబల్లి  లేదా రక్తం తాగే రాకాసి బల్లి   లేదా  ధీఫ్ ఆఫ్ టచీరా  ఒక రకమైన రాక్షస బల్లి. దీని అవశేశాలను శాస్త్రవేత్తలు వెనిజులా లో కనుగొన్నారు.
మూలాలు
వర్గం:జంతు శాస్త్రము
తానూర్ శాసనసభ నియోజకవర్గం
తానూర్ శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం మలప్పురం జిల్లా, మలప్పురం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
ట్వెల్త్ మ్యాన్
ట్వెల్త్ మ్యాన్ (12th మ్యాన్‌) 2022లో మలయాళంలో విడుదలైన సస్పెన్స్‌ క్రైమ్‌ థ్రిల్లర్‌ సినిమా. ఆశీర్వాద్ సినీ బ్యానర్‌పై ఆంటోనీ పెరుంబవూరు నిర్మించిన ఈ సినిమాకు కె.ఆర్. కృష్ణ కుమార్‌ కథ అందించగా జీతూ జోసేఫ్‌ దర్శకత్వం వహించాడు. మోహన్‌ లాల్‌, ఉన్ని ముకుందన్‌, అనుశ్రీ, అదితి రవి, రాహుల్ మాధవ్‌, లియోనా లిషాయ్‌ ప్రధాన పాత్రల్లో నటించిన ఈ సినిమా ట్రైలర్‌ను మే 3న విడుదల చేసి, సినిమాను మే 20న డిస్నీ ప్లస్‌ హాట్‌స్టార్‌లో విడుదల చేశారు.
ప్లాస్మాత్వచం
జంతు కణంలోని కణపదార్దాన్ని సైటోప్లాసం అనీ, దాన్ని ఆవరించి వున్న త్వచాన్ని కణత్వచం లేదా ప్లాస్మాత్వచం అని పిలుస్తారు.
రసాయనిక నిర్మాణం
లిపిడ్లు
ఆసిడ్ ఫాస్ఫోలిపిడ్లు
ప్రోటీన్లు
ప్లాస్మాత్వచంలో రెండు రకాలైన ప్రోటీన్లు ఉంటాయి. అవి
నిర్మాణాత్మక ప్రోటీన్లు నిర్మాణాత్మక ప్రోటీన్లు త్వచానికి యాంత్రిక శక్తి ఇవ్వడంలో తోడ్పడతాయి. ఈ నిర్మాణాలు ప్లాస్మా పొరకు వెన్నెముక వంటిది. ఇవి రెండు రకాలు ఉదాహరణ - ఎర్ర రక్త కణాలో స్పెక్ట్రిన్
క్రియాత్మక ప్రోటీన్లు;-ప్లాస్మాతవచంలో ఉండే క్రియాత్మక ప్రోటీన్లు అనేక క్రియలను నిర్వర్తిస్తాయి. ప్లాస్మాత్వచం నుంచి దాదాపు 30 రకాల ఎంజైం లను వేరు పరచారు. వాటిలో కొన్ని ఆల్కలైన్ ఫాస్పటేజ్ RNA ఉదా; ATP-ase, ప్లాస్మాత్వచ నిర్మాణం;- దీని నిర్మాణాన్ని సూచించే అనేక సిద్దాంతాలు ద్వీస్తర సిద్దాంతం; డేవ్ సన్, డానియెల్లీ, అనే శాస్త్రవేత్తలు 1952 లో ప్రతిపాదించారు త్రిస్తర సిద్దాంతం; దీన్ని జె.డేవిడ్ రోబర్ట్ సన్ అనే శాస్త్రవేత్త ప్రతిపాదించారు. మైసిల్లార్ నమూనా; హిల్లియర్, హాఫ్ మన్ అనే శాస్త్రవేత్తలు ప్రతిపాదించారు. ద్రవరూప మొజాయిక్ నమూనా; సింగర్-నికోల్సన్ 1972 లో ప్రతిపాదించాడు. 2.జీవ సంబంధ త్వచాలన్ని అసమగ్ర ద్రవ రూప నిర్మాణాలు. అందులో లిపిడ్, ప్రోటీన్ భాగాలు ద్విస్తరిత లిపిడ్ పొరలో స్థానాంతర చలనం చేయగలిగే స్థితిలో ఉంటాయి.
ప్లాస్మాత్వచం విధులు
ప్లాస్మాత్వచం ద్వారా వివిధ పద్ధతులలో రవాణా చెందుతుంది.1. ఆస్మాసిస్ 2.నిష్క్రియా రవాణా 3. సక్రియా రవాణా 4. ఎండోసైటోసిస్ 5. ఎక్సోసైటాసిస్
ఆస్మాసిస్ దీనిని ద్రవాభిసరణ అని కూడా అంటారు. నిష్క్రియా రవాణా దీనిని వ్యాపనం అని కూడా అంటారు. సక్రియా రవాణా- రసాయనిక ప్రవణత గాఢతకు వ్యతిరేకంగా ప్లాస్మాత్వచం ద్వారా వివిధ పదార్దాల రవాణాను సక్రియా రవాణా అంటారు. ఈ పద్ధతిలో వివిధ పదార్ధాలు అల్ప గాఢతల నుంచి అధిక గాఢత గల ప్రదేశాలకు వెలుతుంది. ఉధా; .చిన్న పేగు కుడ్యంలో గల ఉపకళాకణాలలో గ్లూకోజు అమైనో ఆమ్లాల గాఢత చిన్న పేగు కుహరంలో కంటే కొన్ని వందల రెట్లు అధికంగా ఉన్నప్పటికి కుహురం నుంచి కణాలలోకి ఈ పదార్థాల రవాణా సక్రియా రవాణా పద్ధతిలో జరుగుతుంది. ఎండోసైటోసిస్; ఈ పద్ధతిలో ప్లాస్మాత్వచం పదార్దలను వాటి చుటూ ఆశయాల నేర్పరచి జాంతవ భక్షన పద్ధతిలో కణంలోకి గ్రహిస్తుంది. దీన్ని అంతర గ్రహణం అంటారు. ఇవి 2 రకాలు1. కణపాణం 2. కణ భక్షణ
వర్గం:శరీర నిర్మాణ శాస్త్రము
కె.గీత
డా||కె.గీత ఆంధ్రపదేశ్‌కు చెందిన స్త్రీవాద కవయిత్రి. ‘నెచ్చెలి’ అంతర్జాల వనితా పత్రిక సంస్థాపకులు, సంపాదకులు. కవిత్వంతో ప్రారంభించి, కథలు, వ్యాసాలు, కాలమ్స్, ట్రావెలాగ్స్, సీరియల్స్ రాసారు. భర్త ఉద్యోగరీత్యా అమెరికాలో నివాసముంటున్నారు. ఈమె కవిత్వం సున్నిత భావుకతా నిలయం.
బాల్యం-విద్యాభ్యాసం
తూర్పు గోదావరి జిల్లా జగ్గంపేట లో కె.రామ్మోహనరావు, కె.వరలక్ష్మి దంపతులకు ప్రథమ కుమార్తెగా జన్మించారు. "కె.గీత" గా ప్రసిద్ధి చెందిన ఈమె అసలు పేరు గీతామాధవి. తల్లి కె.వరలక్ష్మి రచయిత్రి. తల్లిదండ్రుల నివాసరీత్యా ఈమె బాల్యమంతా తూర్పుగోదావరి జిల్లా, జగ్గంపేట లో సాగింది. ఇంటర్మీడియేట్ వరకూ జగ్గంపేట హైస్కూలులో చదివేరు. బియ్యే, ఎమ్మే(ఇంగ్లీషు), ఎమ్మే(తెలుగు). పీ.ఎచ్.డీ ఆంధ్ర విశ్వవిద్యాలయం, విశాఖపట్నం లో పూర్తి చేసేరు. ఈమె "తెలుగు భాషాశాస్త్రం" లో పరిశోధన చేసి పట్టా పుచ్చుకున్నారు. అమెరికాలో ఇంజనీరింగ్ మానేజ్ మెంటులో ఎమ్మెస్ చేసారు.
ఉద్యోగం
1998-2008 వరకు పది సంవత్సరాల పాటు మెదక్ జిల్లాలో గవర్నమెంట్ కాలేజీ లో తెలుగు లెక్చరర్ గా పనిచేసారు. ప్రస్తుతం కాలిఫోర్నియాలో సాఫ్ట్ వేర్ రంగంలో భాషా నిపుణురాలుగా పనిచేస్తున్నారు.
కుటుంబం
భర్త వి.సత్యన్నారాయణ కాలిఫోర్నియాలో సాఫ్ట్ వేర్ ఇంజనీర్ గా పనిచేస్తున్నారు. ముగ్గురు పిల్లలు. అబ్బాయి కోమల్ శానోజే యూనివర్సిటీ లో ఏరో స్పేస్ ఇంజనీరింగ్ చదివి సాఫ్ట్ వేర్ రంగంలో పనిచేస్తున్నాడు. అమ్మాయిలు వరూధిని, సిరి వెన్నెల.
ఇతర రచనలు
ప్రచురితమైన కవితలు, కథలు, వ్యాసాలు అనేకం.
సంస్థలు- సభ్యత్వాలు
మూలాలు[edit]
వర్గం:తెలుగు కవయిత్రులు వర్గం:1970 జననాలు వర్గం:జీవిస్తున్న ప్రజలు వర్గం:తూర్పు గోదావరి జిల్లా కవయిత్రులు
హెచ్‌ఏ రెహమాన్
హెచ్‌ఏ రెహమాన్‌ తెలంగాణ రాష్ట్రానికి చెందిన రాజకీయ నాయకుడు. ఆయన మాజీ ఎమ్మెల్సీ గా, వైఎస్సా ర్‌ కాంగ్రెస్‌ పార్టీ జాతీయ ప్రధాన కార్యదర్శిగా పనిచేశాడు.
రాజకీయ జీవితం
హబీబుర్‌ అబ్దుల్ రహమాన్‌లో టిఆర్ఎస్ పార్టీలో చేరి తెలంగాణ ఉద్యమంలో క్రియాశీలకంగా పనిచేశాడు. ఉమ్మడి ఆంధ్రప్రదేశ్ రాష్ట్రంలో 2004లో అసెంబీ ఎన్నికల్లో టీఆర్‌ఎస్‌ నుంచి మహబూబ్‌నగర్ అసెంబ్లీ నియోజకవర్గం అసెంబ్లీ టికెట్‌ రహమాన్‌కు ఖరారుకాగా చివరి నిమిషంలో మార్పు జరిగింది తరువాత 2007లో ఆయనను టిఆర్ఎస్ పార్టీ శాసనమండలి సభ్యుడిగా అవకాశం ఇచ్చింది. ఆయన వై.యస్. రాజశేఖరరెడ్డి పట్ల అభిమానంతో ఆయనను కలిశాడు. దీనిని సీరియస్ గా తీసుకున్న టిఆర్ఎస్ అధిష్టానం ఆయనను పార్టీ నుండి సస్పెండ్ చేసింది. వై ఎస్ రాజశేఖర్ మరణాంతరం ఆయన తనయుడు వై.ఎస్. జగన్మోహన్ రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. 2014లో తెలంగాణ రాష్ట్రం నుంచి హెచ్‌ఏ రెహమాన్‌ను వైఎస్సార్‌సీపీ ప్రధాన కార్యదర్శిగా నియమించాడు. 2014లో పార్లమెంట్ ఎన్నికల్లో మహబూబ్‌నగర్ లోక్‌సభ నియోజకవర్గం నుండి వైసీపీ తరపున ఎంపీగా పోటీ చేసి ఓడిపోయాడు.
మరణం
హెచ్‌ఏ రెహమాన్‌ 2021, ఏప్రిల్ 30న హైదరాబాద్‌లోని కింగ్‌కోఠిలోని తన నివాసంలో గుండెపోటుతో మరణించాడు.
హయహయ రాజ్యం
మహాభారతం కావ్యంలో సూచించిన హయహయ రాజ్యం (హయహయ, హైహేయా, హీహేయా మొదలైన పేర్లతో కూడా పిలుస్తారు) మధ్య, పశ్చిమ భారతదేశంలో యదువంశ (చంద్రవంశం) రాజులు పాలించిన రాజ్యాలలో ఒకటి. దీనిని రావణుడిని ఓడించిన శక్తివంతమైన కర్తవీర్య అర్జునుడు (యదు మనవడు) పాలించాడు. ప్రస్తుత మధ్యప్రదేశులోని నర్మదా నది ఒడ్డున ఉన్న మహీష్మతి దాని రాజధాని. వారు భారతదేశంలోని అనేక ఇతర రాజ్యాలను జయించినప్పటికీ యోధులైన భార్గవులతో శత్రుత్వం వారి మరణానికి దారితీసింది. భార్గవ నాయకుడు పరశురాముడు ఆధ్వర్యంలో వారు నిర్మూలించబడ్డారు. తాలజంఘా అనేది హెహేయా అనుబంధ రాజ్యం (బహుశా దీనికి తూర్పున ఉండి ఉండవచ్చు).
హయహయ వంశాలు
ఐదు గణాల (వంశాలు) సమాఖ్య, వారు యదు వంశజాతులుగా పేర్కొనబడ్డారు. హరివంశ పురాణం (34.1898) ఆధారంగా హయహయుడు యదు ముని మనవడు, సహస్రాజితు మనవడు. విష్ణు పురాణం (IV.11) లో, ఐదు హయహాయ వంశాలు కలిసి తాలజంఘులుగా పేర్కొనబడ్డాయి. ఐదు హయహయ వంశాల సమాఖ్య; వితిహోత్రా, శర్యత, భోజా, అవంతి, తుండికేరా. హయహయులు పశ్చిమ మధ్యప్రదేశులోని ప్రస్తుత మాళ్వా ప్రాంతానికి చెందినవారు. పురాణాలు హైహయాలు అవంతిని పాలించిన మొదటి పాలక రాజవంశంగా పేర్కొన్నాయి.
మాహిష్మతి స్థాపన
హరివంశ (33.1847) లో వారి భవిష్యత్తు రాజధాని నగరం మహిష్మతి (నేటి మధ్యప్రదేశులో) స్థాపించిన గౌరవం రాజు మహీష్మంతుడు సహంజా కుమారుడు, యదు వంశస్థుడు (హయహయ వంశం ద్వారా). మరొక పురాణకథనం ఇది రాజు పూర్వీకులలో ఒకరైన ముచుకుందుడిని మహిష్మతి స్థాపకుడిగా పేర్కొంది. ఆయన రిక్ష పర్వతాలలో మహిష్మతి, పూరికా నగరాలను నిర్మించాడని పేర్కొంది.
పద్మ పురాణం (VI.115) ఆధారంగా ఈ నగరం వాస్తవానికి ఒక నిర్దిష్ట మహిషా చేత స్థాపించబడింది.
కార్తావిర్యార్జునుడు ఆయన వారసులు
మహాభారతం, పురాణాల ఆధారంగా అత్యంత ప్రసిద్ధ హయహయ రాజు కర్తావీర్య అర్జునుడు సహస్రబాహు (వేయి భుజములు) కలవాడు. ఆయనను చక్రవర్తి అని పిలిచేవారు. ఆయన పేరు ఋగ్వేదం (VIII.45.26) లో కనుగొనబడింది. ఆయన చివరికి నాగ అధిపతి అయిన కార్కోటకుడు నాగా నుండి మహిష్మతి నగరాన్ని స్వాధీనం చేసుకుని దానిని తన కోట-రాజధానిగా చేసుకున్నాడు. వాయు పురాణం ఆధారంగా ఆయన లంక మీద దాడి చేసి రావణుడిని ఖైదీని తీసుకున్నాడు. అర్జునుడు దత్తాత్రేయుడిని ఆశ్రయించి అతనికి శిష్యుడిగా ఉన్నాడు. అర్జునుడి కుమారులు జమదగ్ని ఋషిని చంపారు. ప్రతీకారంగా జమదగ్ని కుమారుడు పరశురాముడు అర్జునుడిని చంపాడు. అర్జునుడికి చాలా మంది కుమారులు ఉన్నారు. ఆయన కుమారుడు జయధ్వజ ఆయన తరువాత రాజ్యపాలన చేసాడు.
వితిహోత్రులు
హయహయులు ఎక్కువగా వారిలో ఆధిపత్య వంశం పేరుతో పిలువబడ్డారు - వితిహోత్రాలు (లేదా విటాహోత్రాలు లేదా విటావ్యాలు). పురాణాల ఆధారంగా వితిహోత్రుడు కర్తావీర్యార్జునుడి మనవడు, తాలఝంగుడి పెద్ద కుమారుడు. పురాణాలలో ఇద్దరు వితిహోత్రా పాలకులు పేర్లు ఉన్నాయి: వితిహోత్రుడి కుమారుడు అనంతుడు, అనంతుడి కుమారుడు దుర్జయ అమిత్రకర్షన హయహయ భూభాగవిస్తరణలో ఉన్న మద్య గంగా లోయకు వితియోత్ర పాలకుల విస్తరణను ఇక్ష్వాకు రాజు సాగరుడు ఆపివేశారు. దిఘానికాయ ప్రాంతానికి చెందిన మహాగోవిందసూతాంత అవంతి రాజు వెస్సాభు (విశ్వభూ), ఆయన రాజధాని మహిస్సతి (మహిష్మతి) గురించి ప్రస్తావించారు. బహుశా ఆయన వితిహోత్రా పాలకుడై ఉంటాడు. బహుశా తరువాతి వితిహోత్రుల పాలనలో అవంతి ప్రాంతం మొత్తం రెండు రాజ్యాలుగా అభివృద్ధి చెందింది. వింధ్యాలచే విభజించబడి మహిష్మతి, ఉజ్జయిని (ప్రస్తుత ఉజ్జయిని) ప్రధాన నగరాలుగా చేసుకుని పాలించాయి. మత్స్య పురాణం (5.37) ఆధారంగా రిపుంజయ మంత్రులలో ఒకరైన పులికా ఉజ్జయిని చివరి వితిహోత్రా రాజును చంపి తన కుమారుడు ప్రద్యోతను కొత్త రాజుగా చేసాడు.
మధ్యయుగ హయహయులు
కలాచురీలు, కేరళలోని మూషికవంశస్థులు పాలించిన మూషిక రాజ్యం వంటి అనేక ప్రారంభ మధ్యయుగ రాజవంశాలు తాము హైహాయుల నుండి వచ్చామని పేర్కొన్నారు. తూర్పు భారతదేశంలోని హయహయులు మధ్యయుగ కాలంలో ఇస్లామిస్టుల ఆక్రమణదారులతో పోరాడారు.
ఇక్షాకు రాజులతో సంఘర్షణలు
కోసల రాజ్యానికి రాజు అయోధ్య నుండి పాలించాడు. ఆయన ప్రాచీన భారతదేశంలో ప్రసిద్ధ రాజ వంశం అయిన ఇక్ష్వాకు వంశానికి చెందినవాడు. సాగరను జదు కుమారుడిగా (MBh 12,56)పేర్కొనబడ్డాడు. ఆయనకు 60,000 మంది కుమారులు ఉన్నారని రామాయణ ఇతిహాసం పేర్కొన్నది.
ఇక్వాకు రాజు సాగరుడు హయహయలును, తాలఝంఘులను ఓడించాడని చెబుతారు. ఆయన సైనిక కులం మొత్తాన్ని లొంగదీసుకున్నాడు. (మహాభారతం 3,106)
హర్యాస్వుడి పాలనలో
శర్యాతి వంశంలో (మనువుకు (మనుతి (మహాభారతం 1,75%) జన్మించిన అనేకమంది కుమారులలో శర్యాతి, ఇక్ష్వాకు ఇద్దరు ఉన్నారు), ఇద్దరు రాజులు జన్మించారు. వత్స ఇద్దరు కుమారులు హయహయ, తాలఝంగా. హైహయుడికి 19 మంది భార్యలు, 100 మంది కుమారులు ఉన్నారు. వీరందరూ అత్యంత యుద్ధోత్సాహులు. కాశీని పాలించిన రాజు హర్యస్వుడు దివోదాసకు తాత. హయహయ రాజు కుమారుడైన వితాహవ్యసుడు కాశీ రాజ్యం మీద దాడి చేశారు. గంగా, యమునా నదుల మధ్య ఉన్న ఆ దేశంలోకి ప్రవేశించి హర్యస్వుడు రాజుతో యుద్ధం చేసి అక్కడ ఉన్న రాజును చంపాడు. హయహయ కుమారులు నిర్భయంగా వత్స దేశంలోని తమ సొంత నగరానికి తిరిగి వెళ్లారు.
సుదేవుడి పాలనలో
ఇంతలో హర్యశ్వుడి కుమారుడు సుదేవా కొత్త పాలకుడిగా కాశీ సింహాసనం మీద అధిష్టింపజేయబడ్డాడు. వీతహవ్య 100 మంది కుమారులు మరోసారి తన ఆధిపత్యాన్ని తెలియజేస్తూ కాశీని ఆక్రమించి యుద్ధంలో ఓడించడానికి ముందు ఆ నీతిమంతుడైన యువరాజు సుదేవుడు కొంతకాలం తన రాజ్యాన్ని పరిపాలించాడు. సుదేవ రాజును ఓడించిన తరువాత హయహయ విజేతలు తమ సొంత నగరానికి తిరిగి వచ్చారు.
దివోదాసుడి పాలనలో
ఆ తరువాత సుదేవ కుమారుడైన దివోదాసను కాశీ సింహాసనం అధిష్టింపజేసారు. యువరాజుల పరాక్రమం గుర్తించిన వీతహవ్య కుమారులు కొంతకాలం కాశీరాజ్యం మీద దండెత్తలేదు. రాజు దివోదాస ఇంద్రుని ఆజ్ఞతో బరనాసి (వారణాసి లేదా బనారసు) నగరాన్ని పునర్నిర్మించి బలపరిచారు. వారు కాశీనగరాన్ని దుకాణాలు, వ్యాపారవీధులు, సకలసౌకర్యాలతో, సకలాంగసుందరంగా తీర్చిదిద్ది విస్తరించారు. నగర భూభాగాలు గంగా ఒడ్డు నుండి గోమతి దక్షిణ ఒడ్డు వరకు ఉత్తరం వైపు విస్తరించి రెండవ అమరావతి (ఇంద్ర నగరం) ను పోలి ఉన్నాయి. హయహయులు మరోసారి దాడి కాశీ నగరం మీద దాడి చేశారు. తన రాజధాని నుండి హయహయుల దాడిని ఎదుర్కొన్న రాజు దివోదాసు యుద్ధంలో వెయ్యి రోజులకాలం శత్రువుతో పోరాడాడి చివరికి అనేకమంది అనుచరులను, జంతువులను కోల్పోయి చాలా బాధలు అనుభవించాడు. దివోదాస రాజు సైన్యాన్ని కోల్పోవడమే కాక ఖజానా కూడా ఖాళీ అయింది. తరువాత ఆయన గురువు బృహస్పతి కుమారుడు భరద్వాజను రక్షించాలని కోరుకుని దివోదాసు తన రాజధానిని వదిలి పారిపోయాడు.
దివోదాసుడి కుమారుడు ప్రతర్ధన ప్రతీకారం
వితాహవ్యుల మీద ప్రతీకారం తీర్చుకోగల ధైర్యవంతుడైన కొడుకు కోసం దివోదాస ఆకాంక్షించాడు. తన గురువు భరద్వాజ ఆశీస్సులతో ప్రతార్దన అనే కుమారుడిని పొందాడు. ప్రతర్ధన యుద్ధంలో బాగా నైపుణ్యం సాధిస్తాడ్జూ. దివోదాసు తన కొడుకును కాశీ సింహాసనం మీద అధిష్టింపజేసాడు. వితహవ్య కుమారులకు వ్యతిరేకంగా సైన్యాలను నడిపించమని కోరాడు. ఆయన తన రధం మీద అధిరోహించి గంగానదిని వేగంగా దాటి తన సైన్యాన్ని అనుసరించి వీతహవ్య నగరానికి వ్యతిరేకంగా ముందుకు సాగాడు. వీతహవ్యులు తమ నగరం నుండి తమ రధాలను అధిరోహించి ప్రతార్దనుడి మీద వివిధ రకాల ఆయుధాలను వర్షంలా కురిపించారు. ప్రతార్ధనా యుద్ధంచేసి వారందరినీ చంపాడు. యుద్ధంలో హైహాయ రాజు వీతహవ్యుడు, ఆయన కుమారులు, బంధువులందరూ చనిపోయారు. ఆయన గురువు భృగువు దగ్గరకు పోయి రక్షణ కోరాడు. భృగువు ఆయనకు సన్యాసదీక్ష ఇచ్చాడు. వీతహవ్యుడి వంశావళిలో జన్మించిన శౌనక మహర్షి ఉగ్రశ్రవణుడి నుండి మహాభారతాన్ని విని మహర్షులకు వినిపించాడు.